О Б А В Ј Е Ш Т Е Њ Е о предлагању кандидата за додјелу Награде ослобођења Никшића за 2023. годину

На основу члана 8 Одлуке о Награди ослобођења Никшића („Службени лист РЦГ – Општински прописи“, број 13/07), Жири за додјелу Награде ослобођења Никшића за 2023. годину, објављује

О Б А В Ј Е Ш Т Е Њ Е о предлагању кандидата за додјелу Награде ослобођења Никшића за 2023. годину

Награда ослобођења Никшића, као облик јавног признања Општине Никшић, додјељује се за највише заслуге и постигнуте резултате у теоријском и практичном раду и дјеловању у свим областима људског стваралаштва којима се доприноси развоју oпштине Никшић.

Награда се додјељује сваке године за празник Општине – 18. септембар.

Награда се додјељује појединцима и правним лицима са територије oпштине Никшић, а може се додјељивати и појединцима који не живе на територији oпштине Никшић, ако њихова остварења имају посебан значај за oпштину.

Награда се не може додјељивати за остварење које је награђено једном од награда утврђених Законом о државним наградама („Службени лист ЦГ“, број 17/19).

Награда се истом лицу може додијелити само једанпут.

Право предлагања кандидата за Награду имају: грађанин, групе грађана, привредна друштва, јавне службе, невладине организације и други субјекти.

Предлози се достављају у писаној форми са образложењем и документацијом на основу које се може оцијенити вриједност остварених резултата који се предлажу за Награду.

Предлози се достављају Скупштини општине Никшић, са назнаком: за Жири за додјелу Награде ослобођења Никшића за 2023. годину, на адресу Његошева 18, најкасније до 3. септембра 2023. године.

Напомена: Обавјештење о Награди ослобођења Никшића објавиће се на веб-сајту Oпштине Никшић: www.niksic.me, Локалном јавном емитеру „Радио и телевизија Никшић“ и у Независном дневнику Вијести.

Контакт телефон: 040/213-073.

ЖИРИ ЗА ДОДЈЕЛУ НАГРАДЕ ОСЛОБОЂЕЊА НИКШИЋА ЗА 2023. ГОДИНУ

 Предсједник

 Миодраг Чизмовић, с. р.